ვერა ხიტილოვა

ვერა ხიტილოვა (დ. 2 თებერვალი, 1929, ოსტრავა, ჩეხოსლოვაკია —  გ. 12 მარტი, 2014, პრაღა, ჩეხეთი) — ჩეხი ავანგარდისტი კინორეჟისორი და ჩეხური კინოს პიონერი. მისი ყველაზე ცნობილი ფილმია „გვირილები“, რომელიც 1960 წელს ჩეხოსლოვაკიის მთავრობამ აკრძალა. მისი ფილმის, „მგლის სოროს“ (1987) ჩვენება 1987 წელს ბერლინის საერთაშორისო კინოფესტივალზე გაიმართა.

აღებული აქვს ღირსების მედალი (ჩეხეთი) და ჩეხური ლომის ჯილდო.

 ადრეული ცხოვრება 
ხიტილოვა 1929 წლის 2 თებერვალს ოსტრავაში, ჩეხოსლოვაკიაში, მკაცრად კათოლიკე ოჯახში დაიბადა. რელიგიის თემა მის ფილმებში ხშირად ფიგურირებს.

თავდაპირველად სწავლობდა ფილოსოფიასა და არქიტექტურას, თუმცა მალევე მან მიატოვა ეს სფეროები. 28 წლის ასაკში დაიწყო სწავლა პრაღის შემსრულებლობითი ხელოვნების აკადემიაში.

 კინო-კარიერა 
ხიტილოვას ყველაზე ცნობილი ფილმი არის 1996 წელს გადაღებული „გვირილები“ (პოლ. Sedmikrásky). ფილმი გამოირჩევა არათანმიმდევრული თხრობით, სურეალისტური ვიზუალური სტილით. ერთი წლის შემდეგ, 1967 წელს, ფილმი ჩეხოსლოვაკიის ხელისუფლებამ აკრძალა, „საჭმლის უმიზნოდ დახარჯვისა და ნუდისტური სურათის გამო“, თუმცა „გვირილებმა“ 1966 წელს იტალიაში, ბერგამოს კინოფესტივალზე გრან პრი მიიღო. ფილმმა ხიტილოვას საერთაშორისო მასშტაბით გაუთქვა სახელი.

ფილმის გამოსვლის შემდეგ ხიტილოვას ძალიან გაუჭირდა ჩეხოსლოვაკიაში სამსახურის შოვნა. თუმცა, განსხვავებით თავისი კოლეგებისგან (მაგ. მილოშ ფორმანი), მან ამერიკაში ემიგრანტობას ქვეყანაში დარჩენა არჩია და რამდენიმე წლის განმავლობაში თავისი ქმრის, ცნობილი ოპერატორის, იაროსლავ კუცერას ფსევდონიმით იღებდა სარეკლამო კლიპებს.
 მემკვიდრეობა 
ვერა ხიტილოვა გამოირჩეოდა ძლიერი კრიტიკული განწყობით საბჭოთა კავშირის მიმართ, რაც ხშირად იყო მიზეზი ხელისუფლების მხრიდან მისი დევნისა. ის იყო ერთადერთი ქალი ჩეხურ ახალ ტალღაში. 

ფილმებში ხშირად იყენებს სიურეალიზმსა და ალეგორიებს. მის კინოში იკვეთება ფრანგული ახალი ტალღისა და იტალიური ნეორეალიზმის გავლენა. 

ხიტილოვას ხშირად ახასიათებენ როგორც მებრძოლ ფემინისტ კინორეჟისორს; . All the bright young men and women : a personal history of the Czech cinema.  ახსენებენ სხვა ანტი-რეალისტებთან ერთად, როგორებიც არიან ფედერიკო ფელინი, სერგეი ფარაჯანოვი, ალეხანდრო ხოდოროვსკი.

იოზეფ შკვორეცკი, გამოჩენილი ჩეხი კრიტიკოსი და რომანისტი, წერდა: „თავისი სამართლიანობით, არტისტული სითამამით და ორიგინალურობით, და მისი უნარით, რომ გადაურჩეს ყველაზე დესტრუქციულ სოციალურ და პოლიტიკურ კატასტროფებს, ხიტილოვა უნიკალური ფენომენია ჩეხოსლოვაკიურ კინოში“.https://thecinematheque.ca/series/the-anarchic-cinema-of-vera-chytilova

 პირადი ცხოვრება და გარდაცვალება 
1968 წელს, საბჭოთა კავშირის შემოჭრის შემდეგ, ხიტილოვამ ჩეხოსლოვაკიის დატოვებაზე უარი განაცხადა. დაქორწინდა კინოოპერატორ იაროსლავ კუცერაზე, რომელსაც FAMU-ზე შეხვდა.

ხიტილოვა 2014 წლის 12 მარტს პრაღაში გარდაიცვალა.

 ფილმოგრაფია 
+წელისახელწოდებაროლი1961„ჭერი“რეჟისორი, სცენარისტი1962„რწყილებით სავსე ტომარა“რეჟისორი, სცენარისტი1963„რაღაც განსხვავებული“რეჟისორი, სცენარისტი1966„სიღრმის მარგალიტები“რეჟისორი1966„გვირილები“რეჟისორი, სცენარისტი1970„სამოთხის ხილი“რეჟისორი, სცენარისტი1976„ვაშლის თამაში“რეჟისორი, სცენარისტი1978„უმოწყალო დრო“რეჟისორი1979„პრეტას ამბავი“რეჟისორი, სცენარისტი1981„განსაცდელი“რეჟისორი, სცენარისტი1983„ფავნის ძალიან გვიანი შუადღე“რეჟისორი, სცენარისტი1984„პრაღა: ევროპის მოუსვენარი გული“რეჟისორი, სცენარისტი1986„მგლის ქოხი“რეჟისორი, სცენარისტი1987„მგლის სორო“რეჟისორი, სცენარისტი1987„მასხარა და დედოფალი“რეჟისორი, სცენარისტი1988„ბინძური თამაში“რეჟისორი, სცენარისტი1991„პრაღის მოქალაქეებს ჩემი ესმით“რეჟისორი, მოთხრობის ავტორი1998„მახე, მახე, პატარა მახე“რეჟისორი, მოთხრობის ავტორი2000„ფრენები და დაცემები“რეჟისორი, სცენარისტი2001„სამოთხიდან გაძევება“რეჟისორი, სცენარისტი2005Pátrání po Esterრეჟისორი2006„სასიამოვნო მოგონებები“რეჟისორი, სცენარისტი

 რესურსები ინტერნეტში 
ვერა ხიტილოვას და მისი ფილმების შესახებ
ხიტილოვას „გვირილების“ შესახებ
ინტერვიუ ვერა ხიტილოვასთან
ხიტილოვას ფილმების შესახებ

 სქოლიო 

კატეგორია:დაბადებული 2 თებერვალი
კატეგორია:დაბადებული 1929
კატეგორია:გარდაცვლილი 12 მარტი
კატეგორია:გარდაცვლილი 2014
კატეგორია:ჩეხი კინორეჟისორები
კატეგორია:ჩეხოსლოვაკიელი კინორეჟისორები
კატეგორია:ჩეხი სცენარისტები
კატეგორია:ქალი სცენარისტები
კატეგორია:ჩეხი ქალი კინორეჟისორები